เครื่องราชอิสริยาภรณ์อันเป็นมงคลยิ่งราชมิตราภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์  (Knight and Dame of the Most Auspicious Order of the Rajamitrabhorn) เรียกโดยย่อว่า "ร.ม.ภ." เป็นเครื่องราชอิสริยาภรณ์แห่งประเทศไทยที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้สถาปนาขึ้นเมื่อ พ.ศ. 2505 โดยเหตุที่ว่าได้มีการผูกสัมพันธไมตรีกับประเทศต่าง ๆ เพิ่มมากขึ้น ดังนั้น จึงสมควรที่จะมีเครื่องราชอิสริยาภรณ์สำหรับพระราชทานแก่ประมุขแห่งรัฐต่างประเทศ โดยเครื่องราชอิสริยาภรณ์อันเป็นมงคลยิ่งราชมิตราภรณ์จัดเป็นเครื่องราชอิสริยภรณ์ที่มีลำดับเกียรติสูงที่สุดของไทย
เครื่องราชอิสริยาภรณ์อันเป็นมงคลยิ่งราชมิตราภรณ์ มีพระมหากษัตริย์เป็นประธานของเครื่องราชอิสริยาภรณ์ และมีพระราชอำนาจที่จะพระราชทานเครื่องราชอิสริยาภรณ์นี้แก่ประมุขของรัฐต่างประเทศ
== องค์ประกอบของ ร.ม.ภ. ==

เครื่องราชอิสริยาภรณ์อันเป็นมงคลยิ่งราชมิตราภรณ์ กรมศิลปากรเป็นผู้รับผิดชอบในการออกแบบ มีนายสนิท ดิษฐพันธุ์เป็นช่างผู้เขียนแบบและหม่อมเจ้ายาใจ จิตรพงศ์ทรงควบคุม โดย 1 สำรับ ประกอบด้วย
ดวงตราสำหรับสายห้อยสร้อย  มีรูปจักรและตรีศูลขัดกัน ประดับเพชรอยู่ในวงกลมบนพื้นสีขาบ ขอบวงกลม เป็นเพชรสร่งเงินมีรัศมีทองแปดแฉก ด้านหลังมีอักษรพระปรมาภิไธยย่อ "ภ.ป.ร." อยู่ในวงกลมบนพื้นลงยาสีขาว ขอบวงกลมสีน้ำเงิน เบื้องบนด้านหน้ามีอุณาโลมและพระมหามงกุฎทองมีรัศมีทองห้อยกับสายสร้อยทองรูปดอกชัยพฤกษ์สลับกนกเกลียว ตรงที่ห้อยดวงตรามีอักษรพระปรมาภิไธยย่อ "ภ.ป.ร." ประดับเพชร อยู่ในรูปปทุมลงยาสีเหลือง ใช้สำหรับสวมคอ
ดวงตราสำหรับห้อยสายสะพาย มีลักษณะเช่นเดียวกับดวงตราสำหรับห้อยสายสร้อย แต่มีขนาดเล็กกว่า รูปจักรและตรีศูลลงยาสีขาวด้านหลังไม่มีอักษรพระปรมาภิไธยย่อ ห้อยกับสายสะพายแพรแถบสีเหลืองขนาดกว้าง 10 เซนติเมตร มีริ้วสีขาวกว้าง 5 มิลลิเมตรใกล้ขอบทั้งสองข้าง ริมริ้วสีขาวทั้ง 2 ข้าง มีเส้นสีน้ำเงิน สะพายบ่าขวาเฉียงลงทางซ้าย
ดารา มีรูปนารายณ์ทรงครุฑทองอยู่ในวงกลมบนพื้นลงยาสีขาบขอบวงกลมเป็นเพชนสร่งเงินมีรัศมีทองแปดแฉก ประดับที่อกเสื้อด้านซ้าย  หมายเหตุ: สำหรับองค์ประธานเครื่องราชอิสริยาภรณ์ดาราจะมีขนาดใหญ่และประดับเพชรทั้งดวง
สำหรับประมุขของรัฐต่างประเทศที่เป็นสตรีดวงตรา ดารา และสายสร้อยจะมีขนาดเล็กกว่า รวมทั้ง ใช้สายสะพานขนาดกว้าง 7 เซนติเมตร
นอกจากนี้ ยังมีเครื่องหมายสำหรับประดับแพรแถบเครื่องราชอิสริยาภรณ์ โดยมีลักษณะเป็นรูปนารายณ์ทรงครุฑทองอยู่ในวงกลมบนพื้นลงยาสีขาบ และเครื่องหมายที่ใช้เป็นดุมเสื้อเป็นรูปดอกไม้จีบด้วยแพรแถบของเครื่องราชอิสริยาภรณ์ มีสิทธิใช้ประดับเป็นดุมเสื้อเวลาแต่งเครื่องสากลโดยให้ประดับที่รังดุมคอพับของเสื้อชั้นนอกเบื้องซ้าย และสามารถใช้ประดับเมื่อสวมชุดไทย โดยบุรุษมีสิทธิใช้ประดับเป็นดุมเสื้อเวลาแต่งเสื้อชุดไทยสีสุภาพ โดยประดับที่อกเสื้อเบื้องซ้าย บริเวณปากระเป๋าเสื้อ ส่วนสตรีนั้น มีสิทธิใช้ประดับเป็นดุมเสื้อเวลาแต่งเสื้อชุดไทยเรือนต้น ชุดไทยจิตรลดา ชุดไทยอมรินทร์  และชุดไทยบรมพิมาน โดยประดับที่อกเสื้อเบื้องซ้าย
== ประธานแห่งเครื่องราชอิสริยาภรณ์ ==
พระบาทสมเด็จพระมหาภูมิพลอดุลยเดชมหาราช บรมนาถบพิตร
พระบาทสมเด็จพระวชิรเกล้าเจ้าอยู่หัว
== รายพระนามและชื่อผู้ได้รับ ร.ม.ภ. ==
ประมุขของประเทศที่ได้รับพระราชทานเครื่องราชอิสริยาภรณ์ตระกูลนี้มีทั้งสิ้น 33 สำรับ
 ผู้ได้รับถวายและรับพระราชทาน ร.ม.ภ. ที่ยังทรงพระชนม์และยังมีชีวิตอยู่
{|class="wikitable" width="65%"
|-
! width="15%"|วันที่||width="15%"|ประเทศ || width="30%"| พระนามและชื่อ || width="5%" | อ้างอิง
|-
| 20 มิถุนายน พ.ศ. 2505 ||  ||สมเด็จพระราชาธิบดีซัยยิด ปูตรา||
|-
| 21 พฤศจิกายน พ.ศ. 2505 || ||ไฮน์ริช ลึพเคอ||
|-
| 14 ธันวาคม พ.ศ. 2505 ||  ||เนวี่น||
|-
| 14 กุมภาพันธ์ พ.ศ. 2506 ||  ||สมเด็จพระเจ้าปัฟโลสแห่งกรีซ||
|-
| 22 มีนาคม พ.ศ. 2506 || ||สมเด็จพระเจ้าศรีสว่างวัฒนา||
|-
| 27 พฤษภาคม พ.ศ. 2506 ||  ||จักรพรรดิโชวะ||
|-
| 5 มิถุนายน พ.ศ. 2506 ||  ||เจียง ไคเชก||
|-
| 9 กรกฎาคม พ.ศ. 2506 || ||ดิออสดาโด มากาปากัล||
|-
| 15 ตุลาคม พ.ศ. 2506 ||  ||สมเด็จพระราชินีนาถยูเลียนาแห่งเนเธอร์แลนด์||
|-
| 3 กุมภาพันธ์ พ.ศ. 2507 ||  ||สมเด็จพระราชาธิบดีโบดวงแห่งเบลเยียม||
|-
| 29 กันยายน พ.ศ. 2507 ||  ||อาด็อล์ฟ แชร์ฟ||
|-
| 15 มกราคม พ.ศ. 2508 ||   ||สมเด็จพระราชาธิบดีโอลาฟที่ 5 แห่งนอร์เวย์||
|-
| 10 กุมภาพันธ์ พ.ศ. 2509 ||  เกาหลีใต้ ||พัก ช็อง-ฮี||
|-
| 17 มกราคม พ.ศ. 2510 ||  ||ฟรันทซ์ โยนัส||
|-
| 15 มกราคม พ.ศ. 2511 || ||เฟอร์ดินานด์ มาร์กอส||
|-
| 22 มกราคม พ.ศ. 2511 ||  จักรวรรดิอิหร่าน||พระเจ้าชาห์ โมฮัมหมัด เรซา ปาห์ลาวี||
|-
| 19 มีนาคม พ.ศ. 2513 ||  ||ซูฮาร์โต||
|-
| 1 กุมภาพันธ์ พ.ศ. 2516 ||  ||   |สมเด็จพระราชาธิบดีอับดุล ฮาลิม มูอัซซัม ชาห์||
|-
| 3 กรกฎาคม พ.ศ. 2524 ||  เกาหลีใต้ ||ช็อน ดู-ฮวัน||
|-
| 29 กุมภาพันธ์ พ.ศ. 2527 ||  ||คาร์ล คาร์สเทินส์||
|-
| 17 ธันวาคม พ.ศ. 2528 ||  ||สมเด็จพระราชาธิบดีอิสกันดาร์||
|-
| 2 พฤษภาคม พ.ศ. 2529 ||  || สมเด็จพระราชาธิบดีพีเรนทระแห่งเนปาล ||
|-
| 28 ตุลาคม พ.ศ. 2530 ||  ||โมฮัมหมัด เซีย อุล ฮัก ||
|-
| 15 พฤศจิกายน พ.ศ. 2530 ||  || bgcolor="#fffd68"| สมเด็จพระราชาธิบดีฆวน การ์โลสที่ 1 แห่งสเปน ||
|-
| 31 ตุลาคม พ.ศ. 2531 ||  || bgcolor="#fffd68"| สมเด็จพระราชาธิบดีสุลต่านฮัสซานัล โบลเกียห์||
|-
| 15 ธันวาคม พ.ศ. 2533 ||  ||สมเด็จพระราชาธิบดีอัซลัน มูฮิบบุดดิน ชาห์||
|-
| 21 กันยายน พ.ศ. 2534 ||  || bgcolor="#fffd68"|สมเด็จพระจักรพรรดิอากิฮิโตะ||
|-
| 27 ธันวาคม พ.ศ. 2534 ||  || ไกสอน พมวิหาน ||
|-
| 24 มีนาคม พ.ศ. 2543 ||  || สมเด็จพระราชาธิบดีซาลาฮุดดีน อับดุล อาซิซ ||
|-
| 3 กุมภาพันธ์ พ.ศ. 2544 ||  || bgcolor="#fffd68"| สมเด็จพระราชินีนาถมาร์เกรเธอที่ 2 แห่งเดนมาร์ก ||
|-
| 23 กุมภาพันธ์ พ.ศ. 2546 ||  || bgcolor="#fffd68"| สมเด็จพระราชาธิบดีคาร์ลที่ 16 กุสตาฟแห่งสวีเดน ||
|-
| 26 ธันวาคม พ.ศ. 2546 ||  || bgcolor="#fffd68"| สมเด็จพระราชินีนาถเบียทริกซ์แห่งเนเธอร์แลนด์ ||
|-
| 9 มีนาคม พ.ศ. 2552 ||  || bgcolor="#fffd68"|สมเด็จพระราชาธิบดีมีซัน ไซนัล อาบีดิน||
|}
== อ้างอิง ==
== แหล่งข้อมูลอื่น ==
เครื่องราชอิสริยาภรณ์อันเป็นมงคลยิ่งราชมิตราภรณ์ 
ประเภทของเครื่องราชอิสริยาภรณ์
ราชมิตราภรณ์